text: Dødsstød for Vestbanen?
  08 december 2010 kl. 17.11
  Varde må ikke støtte banen.
  Planerne om at nedlægge Vestbanen blev mødt af så massive protester, at regionsrådet valgte at bøje sig - ikke mindst, fordi Varde kommune ville indgå med et kapitalindskud på 40 mio. kr.
  I alt skal der investeres 105 mio. kr. i Vestbanen.
  De skal bruges til nye tog, sikkerhed og infrastruktur.
  Men nu er der opstået en ny situation.
  Indenrigsministeriet har nemlig nu meddelt, at Varde kommunes ansøgning om at måtte låne 40 mio. kr. til, banen er afslået.
  Det kan betyde banens dødstød.
  Vardes borgmester Gylling Haahr vil nu tage kontakt til region Syddanmark for at drøfte banens fremtid.
  